LMF

大懶堂，係香港一隊Nu Metal、Hip-hop樂隊，1999年成立。早期只不過係一班獨立樂隊喺 Dark Entry 音樂會尾聲嘅時候以大雜燴形式出現。直到1999年以Anodize、Screw同埋N.T.三隊獨立樂隊為骨幹

簡介 
自從1999年出咗第一隻EP之後，因為歌詞裏面有唔少粗口，佢哋嘅歌即刻引起社會好大嘅爭議。但係佢哋同唔少專門研究社會問題同埋流行文化嘅學者同人都認為，嗰個係時下後生仔嘅文化同態度，同埋對現實社會嘅不滿。後來佢哋慢慢畀社會接受，重入埋主流樂壇。佢哋喺2001年做過生力啤嘅代言人，而且拍咗好多輯廣告。之但係商業化咗嘅LMF令佢哋嘅支持下降，同一時間亦不斷受到新自由主義者操控的傳媒同埋主流保守人士嘅長期抹黑。最後樂隊喺2003年解散，但係當中有啲成員到而家仍然喺樂壇好活躍，重成日同香港同其他地方嘅音樂人士合作交流音樂。

成員 
LMF喺1999年出第一隻碟之前無固定嘅成員，以下係1999年之後嘅成員，總共有十二人：

主音 
 陳廣仁
 陳偉雄
 梁永傑
 孫國華
 李燦森

樂手
 陳匡榮
 張進偉
 麥文威
 李健宏
 梁偉庭
 洪柏琪
 鄭華勝

作品種類

出過嘅碟 
1999年：《Lazy Mutha Fucka》
2000年：《大懶堂》
2001年：《LMFamiglia》
2001年：《Aroom Represents The Realazy Mofo.DBF》
2002年：《Crazy Children》
2002年：《嘻武門》
2002年：《LMF VIDEOPHILE》
2003年：《Finalazy》
2003年：《LMFsHits Greatest Hits》
2009年：《The Ultimate_s...Hits》
2011年：《LMF FLASHBACK OF THE OLD DAYS》

做過嘅戲
2002年：《大你》

有關嘅書
《出賣LMF：粗口音樂檔案》
《地下狂野分子》

社會爭議
粗口歌喺香港唔係新嘢，但一向唔係人人認同。雖然不文嘅粵語歌曲喺二戰後已喺度，包括粗口同埋意淫歌詞。黃秋生更加喺1990年代出過三隻粗口歌。雖然LMF嘅歌詞，大多數係身邊見聞而有感而發，但係由於香港人仍然難以接受呢類歌詞，再加上以下幾種因素，令唱粗口歌變得有爭議：

香港人一向主要聽開流行曲並無粗口、Hip-hop等前衛成份。
保守派人士藉打擊同抹黑「粗口樂隊教壞人」而樹立自己衛道之士嘅形象。
流行狂野派對，而畀人填咗粗俗歌詞嘅跳舞歌而大行其道；到而家仍然有人將LMF嘅歌曲同以上歌曲撈亂，即係好似將樂隊MP4所唱嘅〈老竇咪索茄〉同埋〈14K〉當咗做係LMF嘅歌。
一班無知嘅人只係為咗聽人「唱」粗口而聽粗口歌，俾人誤會啲粗口歌會令啲細路學壞。

李百全2021年上任廣播處長之後，隨即以呢個做理由，唔畀香港電台播LMF啲歌同埋訪問。

LMF(新)官方網站
LMF(舊)官方網站

香港樂隊
粵語Hip hop